Document ID: /roh_data/filtered/fineweb-2-filterrobots_roh.jsonl.gz/39587

La Svizra ha in nov cas da la malsogna bovina dal tscharvè, BSE. , il link avra en ina nova fanestraQuai ha communitgà l'organisaziun mundiala per sanadad d'animals cun sedia a Paris. I sa tracta da l'emprim cas confermà en Svizra dapi il 2012.
La malsogna è vegnida constatada tar ina vatga da 13 onns sin in bain puril a Nossadunaun/Einsiedeln. I sa tracta d'in cas atipic da BSE che vegn darar avant spontan tar animals pli vegls. Entant è la vatga vegnida meztgada urgentamain e dismessa a moda cumpetenta.
La malsogna bovina BSE perfora il tscharvè da vatgas. Tar umans po la malsogna evocar la malsogna medemamain mortala da Creuzfeld-Jakob.
Ord l'archiv:
Surtut ils onns 1990 ed er anc l'entschatta dals onns 2000 hai adina puspè dà cas da BSE tar vatgas er en Grischun. En l'entira Svizra èn dapi il 1990, cura ch'igl ha dà l'emprim cas, vegnids registrads 468 cas da BSE tar vatgas.
RTR novitads 06:00